CELEX: 32007R0652
Language: mt
Date: 2007-06-08 00:00:00
Title: Regolament tal-Kummissjoni (KE) Nru 652/2007 tat- 8 ta’ Ġunju 2007 dwar il-klassifikazzjoni ta’ ċerti merkanziji fin-Nomenklatura Magħquda

14.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 153/6
            
         REGOLAMENT TAL-KUMMISSJONI (KE) Nru 652/2007
   tat-8 ta’ Ġunju 2007
   dwar il-klassifikazzjoni ta’ ċerti merkanziji fin-Nomenklatura Magħquda
   IL-KUMMISSJONI TAL-KOMUNITAJIET EWOPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Komuni tad-Dwana (1), u b’mod partikolari Artiklu 9(1)(a) tiegħu,
   Billi:
   
               (1)
            
            
               Sabiex tkun garantita l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jkunu adottati miżuri li jikkonċernaw il-klassifikazzjoni tal-merkanzija li tissemma fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 iddefinixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli jgħoddu wkoll għal kull nomenklatura oħra li hija kompletament jew parzjalment ibbażata fuqha, jew li żżid magħha xi subdivizjoni oħra u li hija mwaqqfa fuq proviżjonijiet speċifiċi tal-Komunita’, bil-ħsieb li tkun applikata tariffa u miżuri oħra relatati mal-kummerċ fil-merkanzija.
            
         
               (3)
            
            
               Konformi ma’ dawk ir-regoli ġenerali, il-merkanzija deskritta fil-kolonna nru 1 ta’ l-iskeda mniżżla fl-Anness għandha tkun klassifikata fil-kodiċi NM indikata fil-kolonna nru 2, minħabba fir-aġunijiet imniżżla fil-kolonna nru 3.
            
         
               (4)
            
            
               Huwa xieraq li ssir kundizzjoni li informazzjoni fuq tariffa li torbot maħruġa mill-awtoritajiet tad-dwana ta’ l-Istati Membri dwar il-klassifikazzjoni tal-merkanzija fin-Nomenklatura Magħquda iżda li ma taqbilx ma’ dan ir-Regolament tista’, għal perijodu ta’ tliet xhur, tkompli tkun invokata mid-detentur, taħt Artiklu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi tad-dwana tal-Komunità (2).
            
         
               (5)
            
            
               Il-miżuri li huma pprovduti f’dan il-Regolament jaqblu mal-opinjoni tal-Kumitat tal-Kodiċi tad-dwana,
            
         ADOTTAT DAN IR-REGOLAMENT:
   Artikolu 1
   Il-merkanzija deskritta fil-kolonna nru 1 ta’ l-iskeda mniżżla fl-Anness tkun ikklassifikata fin-Nomenklatura Magħquda fil-kodiċi NM indikatzfil-kolonna nru 2 ta’ dik l-iskeda.
   Artikolu 2
   Informazzjoni fuq tariffa li torbot maħruġa mill-awtoritajiet tad-dwana ta’ l-Istati Membri, li mhijiex skond dan ir-Regolament, tista’ tkompli tkun invokata għal perijodu ta’ tliet xhur skond Artiklu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 8 ta’ Ġunju 2007.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat l-aħħar mir-Regolament (KE) Nru 580/2007 (ĠU L 138, 30.5.2007, p. 1).
   
      (2)  ĠU L 302, 19.10.1992, p. 1. Regolament kif emendat mir-Regolament (KE) Nru 1791/2006 (ĠU L 363, 20.12.2006, p. 1).
   
      ANNESS
      
                  Deskrizzjoni ta’ l-oġġetti
               
               
                  Klassifikazzjoni
                  (Kodiċi-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Replika ta’ mowbajl speċifiku (hekk imsejjaħ “finta”).
                              Il-prodott huwa fil-biċċa l-kbira magħmul mill-plastik. M‘għandux komponenti elettroniċi.
                              Id-daqs, id-disinn u l-piż tiegħu huma identiċi għall-karatteristiċi tal-mudell speċifiku.
                              Għandu buttuni li meta jingħafsu jinħassu qishom buttuni ta’ veru.
                           
                        
               
                  3926 90 97 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi NM 3926 , 3926 90  u 3926 90 97 .
                  Minħabba l-għamla tiegħu u l-fatt li m’għandux il-funzjoni ta’ mowbajl, il-prodott huwa eskuż minn titlu 8517 .
                  Minkejja li l-prodott huwa replika ta’ mowbajl speċifiku billi jidher bħalu u billi attrezzat b’buttuni li jinħassu qishom dawk ta’ mowbajl proprju, ma juri l-ebda karatteristika jew kwalita’ tal-mudell inkwistjoni. Ix-xogħol ewlieni tiegħu huwa biex juri kif jidher il-mowbajl speċifiku proprju. Għalhekk il-prodott huwa eskluż minn titlu 9023 .
                  Il-prodott għandu jkun ikklassifikat skond il-materjal kostitwenti (plastik).
               
            
                  
                              2.
                           
                           
                              Hekk imsejjaħ “mitraħ jintefaħ waħdu” intiż biex jintuża barra, bil-qisien li ġejjin: 185 ċm (tul), 66 ċm (wisa’) u 3,8 ċm (għoli).
                              Il-wiċċ ta’ barra ta’ l-oġġett jikkonsisti minn drapp tessili ta’ fibri sintetiċi miksi bil-plastik minn ġewwa. Fiha folja (ħxuna madwar 3.5 ċm) ta’ fowm poliuretejn b’ċelluli miftuħin.
                              Il-wiċċ ta’ barra ta’ l-oġġett iżid il-frizzjoni ma’ prodotti oħra (pereżempju, xkejjer għall-irqad (sleeping bags)) u jiflaħ, reżistenti kontra ħmieġ, umdità u panċers.
                              Huwa mgħammar b’valv biex tidħol l-arja meta jkun qiegħed jinfetaħ u toħroġ meta jkun qiegħed jingħalaq.
                           
                        
               
                  6306 40 00 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u l-kliem tal-kodiċi tan-NM 6306  u 6306 40 00 .
                  Minħabba l-karatteristiċi oġġettivi tiegħu (frizzjoni, resistenza għal ħmieġ, kemm jiflaħ) u l-fatt li huwa intiż biex jintuża barra, il-prodott huwa oġġett għall-kampeġġ.
                  Huwa eskluż minn Kapitlu 94 għaliex l-oġġett huwa mitraħ pnewmatiku (ara Nota 1 (a) għal Kapitlu 94).
                  Il-prodott għandu jkun klassifikat f’subtitlu 6306 40 00  bħala oġġett għall-kampeġġ billi huwa mitraħ pnewmatiku tat-tessut.
               
            
                  
                              3.
                           
                           
                              Bastiment tat-tip “katamaran” iddisinjat għal ġarr tal-persuni.
                              Għandu tul ta’ madwar 49 metru u veloċita’ massima ta’ 34 knot (madwar 63 kilometru fis-siegħa). Jista’ jġorr sa 600 passiġġier.
                              Iddisinjat biex jaħdem fuq xmajjar, estwarji jew ibħra tal-kosta. Madankollu, huwa mibni sabiex ikun jista’ jbaħħar iżda mingħajr passiġġieri.
                              Mhuwiex mibni biex iġorr il-passiġġieri għal aktar minn 20 mil nawtiku (madwar 37 kilometru) mix-xatt.
                           
                        
               
                  8901 10 90 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u l-kliem tal-kodiċi NM 8901 , 8901 10  u 8901 10 90 .
                  Il-katamaran huwa bastiment iddisinjat għal ġarr tal-passiġġieri fuq xmajjar, estwarji jew ibħra tal-kosta. Billi mhuwiex mibni biex iġorr il-passiġġieri lil hinn minn ċerta distanza mix-xatt, ma jistax ikun bastiment għat-“trasport tal-persuni” fuq il-baħar. B’hekk, il-prodott ma jistax jitqies bħala bastiment “maħsub biex jaqsam l-ibħra” (ara Nota Addizzjonali 1 għal Kapitlu 89).
               
            
                  
                              4.
                           
                           
                              Mudell replika f’qies imċekken (skala) ta’ stejdjum tal-futbol, magħmul l-aktar minn plastik fuq bażi tal-fajberbord.
                              Ma għandux komponenti li jiċċaqalqu.
                           
                        
               
                  9503 00 95 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u l-kliem tal-kodiċi tan-NM 9503 00  u 9503 00 95 .
                  Il-prodott m’għandux ikun ikklassifikat f’titlu 9023  għaliex mhux iddisinjat għal skopijiet dimostrattivi.
                  Il-prodott m’għandux ikun ikklassifikat skond il-materjal kostitwenti tiegħu għaliex huwa mudell f’qies imċekken (skala) għal skopijiet rikreattivi ta’ titlu 9503 . Mudelli bħal dawn jistgħu jkunu ma jaħdmux jew maħsuba biss għall-wiri u ma jinħtiġux ikunu ddisinjati għal-logħob.